
§  i.  T  TISCE  in  paginis  sequentibus,  non 
tam  "  scribendi  cacoethe"  editis, 
nec  coronam  lauream  adipiscendi  gratia  vel 
spe,  quam  hujus  Almae  justeque  celeberrimae 
Academise  consuetudine  legibusque  indudo, 
mihi  consilium  est  de  Phthisi  Puhnonali  pau- 
cis  disceptare, — morbo  attentionem  medico- 
rum  quam  maxime  promerente,  sive  vasta- 
tiones  ejus  immanes  spedamus,  sive  illam  ho- 

A  minum 

minum  partem  quam  cruciare  proecipue  gau- 
det. 

ii.  Nonne  medici  est,  naturam  illius  stra- 
gis  humani  generis,  haclenus  opprobrium  me- 
dicorum  juste  cognominatac,  cxplorare  conari, 
cujus  incessus  ars  nostra  vix  aut  ne  vix  qui- 
dem  impedire  potest  ?  Nonne  civis  Britanni- 
ci  morbo  animum  praecipue  adferre,  occasio- 
nem  externis  prasbenti  patriam  suam  stig- 
mate  notandi,  huic  solas  fere  proprio  ?  Nonne 
hominis  est,  illam  lu6tuosam  pestem,  cujus 
manu  tot  nostrorum  juvenili  florentes  vigore, 
mentis  corporisque  dotibus  praestantes ;  tot, 

"  Modo  sumpta  veste  virili  — 

tot  fceminas,  saepius  formosissimae,  aetate  ipsa 
qua  delectare  et  animum  captare  Natura  de- 
signatae  sunt, — e  vivis  arripiuntur  ? 

iii.  In  hoc  argumento  traclando,  in  animo 
est  attentionem  praecipue  dirigerc  ei  Phthiseos 

speciei 

speciei  qurc  auctoribus  tuberculosa  nomina- 
tur  :  et  si  quid  nimis  temere  affirmaverim, 
juventutis  imperitia§  et  tenebris  quibus  res 
nostra,  qua3  medicorum  scrutationem  com- 
pluribus  sa?culis  occupavit  et  elusit,  inumbra- 
tur,  potius  quam  attentionis  defectui,  mea  ex 
parte,  ad  facta  quae  lucem  afferent  undique 
colligenda,  adscribatur. 

iv.  Phthisis  Pulmonalis  quam  accuratissime 
a  Culleno  #,  verbis  sequentibus,  definitur : 
"  Corporis  emaciatio  et  debilitas,  cum  tus- 
"  si,  febre  hectica,  et  plerumque  expectora- 
"  tione  purulenta."  Cujus  in  species  duas 
divisionem  assumpsit,  incipientem  scil.  et  con- 
jirmatam  ;  illa  sine,  hasc  cum  expecloratione 
purulenta  stipatur.  Sed  hae  potius  ejusdem 
morbi  gradus  vel  stadii  mihi  videntur ;  etenim 
omnibus  in  exemplis  hanc  supervenire  illi  in- 
venimus,  nisi  tempestiva  manu  occurratur ;  et 

perpauca, 


Vid.  Cullen.  Synops.  Nosolog.  Methocl.  tom.  ir. 

perpauca,  si  ulla,  sunt  exempla  Phthiseos  con- 
firmatae,  nulla  incipiente  praegressa. 

v.  Hujusce  morbi  historiam  tradendo,  non 
necesse  habeo,  omnia  signa  auctoribus  de- 
picta  minute  recensere,  quippe  numerosa 
sunt,  irregularia  et  incerta  ;  satis  superque 
mihi  quam  paucissimis  enarrare,  ea  qua3  sae- 
pius  adsunt,  et  eo  in  ordine  quo  maxime  oc- 
currere  observantur. 

vi.  Antecedit  fere  semper  tussicula  dura  et 
sicca,  sonum  edens  cavum  peculiarem,  cau- 
sisque  levissimis  aggravata  ;  raucitas  quoque, 
et  levis  dyspncea,  exercitatione  vel  die  adves- 
perascente  insigniter  auctse.  Dolor  plus  mi- 
nusve  lancinans,  sed  plerumque  constrictionis 
vel  ponderis  sensus  aliqua  in  parte  pedtoris, 
prassertim  sub  sterno,  sentitur  ;  et  frequen- 
ter,  absente  illo  dolore  vel  constrictionis  sen- 
su,  decubitus  in  alterutrum  latus  dyspnceam 
auget  tussemque  excitat :  dormitiones  a?grum 
non  recreant,  sed  somnia  turbulenta  et  in- 

grata 

grata  continuc  vexant ;  mane  languidus  ex- 
pergiscitur,  et  languor  ille  totam  in  diem 
commoratur  ;  iners  flt  et  exercitationem  e- 
tiam  lenissimam  fastidit :  vomitus  haud  rar6 
pastum  subsequitur  :  macies  nunc  perexigua 
passibus  certis  progreditur,  sed  furtim  pede- 
tentimque  obrepit,  adeo  ut  ejus  incrementa 
segro  aut  famulantibus  nequaquam  observari 
possunt. 

vii.  Signa  jam  memorata  per  menfes,  imo 
per  integros  annos,  frequenter  solummodo 
per  totidem  die.s  perdurent,  aegro  periculi  in- 
conscio  nil  querente,  donec  signorum  supra- 
dictorum  aggravatione  manifestatur  morbus; 
et  huic  inscientia?  phthisicorum  incipientium 
attribuenda  sunt  tot  dira  exempla  confirma- 
torum,  totque  mortuorum  ; 

 "  Sero  medicina  paratur, 

"  Cum  mala  per  longas  invaluere  moras." 

viii.  Morbo  progrediente,  dolores  pedtoris 
ingravescuntur,  tussisque  maxime  vexat ;  in- 

terdum 

terdum  equidem  aliquantulum  levatur  haec, 
exscreatione  pituitae  spumosae  tenacis  et  opa- 
cae,  quae  gradatim  copiosior  fit,  magna  cx 
parte  purulenta,  subviridis  vel  subflava,  et 
nonnunquam  sanguine  admixta  vel  striata, 
male  olens  insuper,  et  inter  spuendum  salsus 
in  ore  sapor  sentitur.  Celeberrimus  Culle- 
nus  itl  opere  de  Medicina  Practica  *,  expe- 
rimenta  commemorat  ex  tractatu  ingeniosi 
Caroli  Darwin  collecta,  aliaque  signa,  qui- 
bus  mucus  pulmonibus  exscreatus,  a  pure  dig- 
noscatur  :  horum  autem,  nostro  Gregorio 
speclatissimo  Professori  consentio,  diccnte, 
postremum  solum  Phthiseos  certum  signum 
esse,  conneclionem  scil.  exscreationis  suspcclae 
cum  febre  hecTiica,  quae  semper  hoc  in  stadio 
morbi  adest. — Sed  de  his  signis  postea. 

ix.  Eodem  fere  tempore,  scd  aliquando  ma- 
turius,  in  sexu  altera,  profluere  cessant  cata- 
menia  :  in  cavis  manuum,  pedum  plantis  et 

malis, 


•  "  First  Lines,"  §  856. 


DE  PHTHISI  PULMONALI.  7 

malis,  sentitur  calor  ardens,  cum  advesperas- 
cat  vel  sumptis  epulis  maxime  auclus,  prae- 
sertim  si  cibum  nimis  liberum  vel  generosum. 
sit :  cutis  plerumque  arida,  nisi  statim  ab 
exacerbationibus  hecticis,  quando,  praecipue 
post  vespertinam,  per  totum  corpus  sudores 
viscidi  et  profusi  erumpunt,  fronte,  collo  et 
pectore  maxime  humectatis :  hanc  solam  exa- 
cerbationem  in  die  nonnunquam  cernimus ; 
sed  frequenter  meridiana  sese  ostendit,  quse, 
remissione  parva,  ad  vcspertinam  usque  per- 
durat.  Febris,  paroxysmo  instante,  macula 
floridula  et  circumscripta  super  utrasque  ge- 
nas  apparente,  ccetero  vultu  insigniter  pal- 
lescente,  designatur  :  oculi  hebetes  flunt  mi- 
nusque  micantes,  mane  plerumque  aquosi. 

x.  Pulsus  sub  initio  morbi  sanum  simulat ; 
sed  dum  febricitat  aegcr,  magis  citatus,  et, 
pro  gradu  febris,  celerior  fit,  interdum  et  ple- 
nior.  Lingua  fere  sempcr  munda  evadit  ; 
sed  aliquando,  in  stadiis  morbi  provecliori- 
bus,  versus  interiorem  partem  Iutea  vidctur, 

rubescitque 

rubescitque  apex.  Os  plerumque  madescit^ 
et  sitis  vix  ulla  sentitur,  saltem  nequaquam 
molestat.  Urina,  usque  ab  incepto  morbo  ru- 
bra  et  parca,  sedimenti  lateritii  copiam  maxi- 
mam  deponit.  Appetitus  ad  cibum  assumen- 
dum  minime  depravatur  ;  potius  etiam  prse- 
ter  naturam  augetur,  ut  testatur  Gregorius, 
qui,  in  praeledtionibus  suis  praestantissimis, 
exemplum  narrat  aegroti  huic  morbo  succum- 
bentis,  dum,  ingluviei  parens,  mensae  accu- 
buit. 

xi.  Nunc  morbus  tristis  ultimum  ad  sta- 
dium  appropinquat,  magna  debilitate  stipa- 
tum,  qux  capillorum  defluvio,  unguium  adun- 
citate,  pedum  inflatione  cedematosa,  et  oculo- 
rum  insigni  nitore,  vasis  rubris  carentibus, 
designatur  ;  vires  adeo  infracl:ae  sunt  aegro,  ut 
artus  musculique  inutiles  fiant,  etiam  ad  se  in 
le&o  convertendum.  Alvus,  sub  initio  ad- 
stricla,  nunc  diarrhceam  colliquantem  patitur, 
sudoribus  matutinis  deficientibus :  saepe  eo- 
dem  tempore  adsunt  diarrhcea  et  sudores,  sed 

aliquando 

aliquando  mirum  in  modum -alternant ;  his 
coercitis,  illa  profluit  ;  emanantibus,  sistitur. 
Exscreatio  jam  cessat,  et  tussis  mitior  eva- 
dit,  remissis  magna  ex  parte  pectoris  dolori- 
bus  ;  et  huic  symptomatum  remissioni,  auc- 
tores  spes  aegrotorum  sanitatis  recuperandae 
inanes  attribuunt,  quas  dicunt  hoc  in  morbo, 
ei  solo  proprias,  semper  fere  obtinere.  Aphthae 
faucium  et  linguse  ulceratio,  sub  finem  ad- 
sunt ;  emaciatio  fere  incredibilis  est,  ita  ut 
cutis  ab  ossibus  denudatis  haud  rar6  vulnera- 
ri  dicitur. 

xn.  Observant  hoc  de  morbo  tradtantes 
mcdici,  spem  vitae  prolatae  aegros  nunquam 
fere  ad  ultimum  destituere  :  sed  hanc  obser- 
vationem,  quanquam  non  meum  est  negare, 
tamen  omnibus  in  exemplis  hujusce  morbi, 
quae,  utcunque  pauca,  mihi  contigit  videre, 
confirmatam  nequaquam  observavi  :  e  con- 
trario,  maximam  despcrationem  stadium  ulti- 
mum  continue  comitantem  annotavi,  nisi  cum 
adveni-at  levamentum  parvulum,  in  momen- 

B  tum 

tum  temporis  solummodo  durans,  quod  eo- 
rum  circa  aegrotos  occupatorum  anxietatem 
pervigilacem  sublevare  videtur,  aeque  ac  ipsis 
spem  afterre  morbi  intermissionem  saltem, 
si  non  remissionem  totam  comparasse  :  sed 
haec  levamina,  aggravatione  symptomatum 
semper  comitata,  ita  frequenter  apparent,  ut 
intueri  tanquam  Naturae  ludus  doceantur,  mi- 
seriae  scenas  variantis  quas  tolerare  damnati 
sunt,  et  a  quibus  solatium  requiemque  in 
morte  sola  invenire  possunt : — 

"  Whilst  over  them,  triumphant  Death  his  dart 
"  Shook,  but  delayed  to  strike,  tho'  oft  invoPd 
"  With  vonvs,  as  their  chief  good  and Jinal  hope." 

Milton. 

xiii.  Phthisis  per  hoc  iter  plerumque  ten- 
dit,  eundem  vero  ordinem  nequaquam  sem- 
per  observant  symptomata,  nec  eodem  tem- 
poris  spatio  cursum  peragunt ;  sed  varietas 
maxima  adest.  Gregorius  noster,  in  prae- 
le6tionibus,  exempla  duo  narrat,  quorum  in 
uno  mulier  dierum  septemdecim  spatio  ab 

exortu 

exortu  hcemoptyseos,  a  quo  morbus  originem 
duxit,  e  vivis  arrepta  fuit ;  in  altero,  signa 
phthisica  per  annos  duos  et  viginti  cunclan- 
tur,  nunc  fere  quiescentia,  nunc  iterum  acer- 
biora,  pro  anni  temporibus,  aestate  ferme  sub- 
lata,  hyeme  contra  maxime  ingravescentia. 

xiv.  Nulla  regio  in  orbe  terrarum  est,  cu- 
juscives  atrox  haec  tabes  in  orcum  dimittere 
magis  gaudet,  quam  hujus  nostras  insulae. 
Computatur,  ex  tabulis  mortuorum  Londi- 
nensibus,  triginta  millia  circiter  hominum  in 
Britannia,  Phthisi  sola,  quotannis  trucidari. 
Sydenhamio  illustrisssimo  observatur,  Phthi- 
sin  pulmonalem,  his  in  insulis,  trientes  eorum 
duos  necare,  qui  chronicis  morbis  ceciderunt, 
et  morbos  chronicos  tertiam  hominum  par- 
tem  jugulare  :  unde  patet,  hoc  uno  morbo 
verrari  duos  ex  novem  qui  hac  in  insula  in- 
terimunt. 

xv.  Cur  in  nostris  prae  aliis  regionibus, 
saevius  grassatur  phthisis,  nequaquam  appa- 

ret. 

ret.  Certe  omnibus  medicis  notum  est,  quas- 
dam  conditiones,  seu  ratione  vivendi,  seu  loci 
situ,  seu  multis  aliis  ex  causis  pendentes,  ad 
certos  endemicos  morbos,  ipsis  peculiares,  in- 
ducendos,  in  omnibus  terris  contribuere  :  sed 
cum  regiones  vicinos,  sub  eadem  latitudinis 
linea,  eodem  in  civilitatis  statu,  idedque  mo- 
do  vivendi  nobis  non  multum  discrepantes, 
vastationibus  comparate  liberos  observemus, 
fatendum  est,  et  nobis  dolendum,  appella- 
tionem  morbi  Anglici  huic  tabi  lethifero  ap- 
posite  applicari. 

xvi.  Medici  quidam,  non  parvi  nominis,  opi- 
nantur  nostrarum  proclivitatem  insularum  ad 
Phthisin  ex  magno  opificum  numero  in  artibus 
sedentariis  versatorum  maxime  pendere,  qui 
in  oppidis  Magnae  Britannias  fere  omnibus, 
admodum  abundant.  Alii  autem,  haud  pari 
ratione  ut  mihi  videtur,  a  magna.  theae  quan- 
titate  qua  nostri  utuntur,  oriri  putant :  sin 
alios  gentes  respicimus  maximam  illius  herbas 
quantitatem  consumentes ; — Batavos  puta,  qui 

perraro 

perraro  Phthisi  affefti,  largissime  usurpan- 

tur  5  nequaquam  videtur  hujus  usum  mini- 

ma  etiam  ex  parte  ad  frequentiam  morbi  au- 
gendam  contribuere  posse. 

xvii.  iEtas  phthisica  ab  anno  decimo  quar- 
to  ad  trigesimum  quintum  est ;  sed  morbus 
nullam  fere  setatem  omnino  parcit :  infantes 
etiam  morbo  laborantes  nasci,  et  post  hebdo- 
madas  paucas  e  vita  decedere,  hectica  exqui- 
site  designata,  dicuntur*. 

xvin.  Fceminis,  magis  huic  morbo,  quam 
viris  est  proclivitas.  Hasc  forsan  ex  strudlu- 
ra  corporum  delicatiore,  vel  vita  sedentaria 
quam  degunt,  pendet,  ratione  ad  virorum 
habita :  sed  potius,  ut  mihi  constat,  vestitus 
leviores,  hodierno  consuetudini  accommoda- 
ti,  pectora  concinne  sed  periculose  denu- 
dantes,  mediamque  corporum  partem  ardlis- 

sime" 


*  Vide  Reid's  "  Efiay  on  Confumption. 

sime  circumcingentes,  ad  eam  proclivitatem 
summe  conducunt :  adde  quod,  in  urbe  prce- 
cipue,  interdiu  calide  amiclas  perambulant ; 
nodtu  vero  fervidis,  hyemali  objeclas  vi,  fer- 
me  nudae  conclavibus  exeant. 

xix.  Supra  dixi  (§  iii.)  in  animo  esse,  ei 
Phthiseos  speciei  a  tuberculis  in  pulmonibus 
oriundae,  attentionem  praecipue  adferre,  ut- 
pote  plurimis  in  exemplis,  fere  omnibus  ut 
mihi  videtur,  ab  his  morbus  originem  ducit. 
Incisis  mortuorum  cadaveribus,  tubercula  per 
totam  pulmonum  substantiam  dispersa,  fre- 
quenter  reperta  sunt,  non  solum  in  pulmoni- 
bus  Phthisi  peremptorum,  sed  etiam  infantum 
et  aliorum  qui  per  totam  vitam  symptoma- 
tibus  phthisicis,  vel  morbis  pulmonariis  evi- 
dentibus,  nequaquam  afFecti  fuerunt  De 
tuberculorum  natura,  et  modo  quo  producun- 
tur,  omnino  ignoramus.    Apud  medicos  pe- 
ritissimos  diu  increbuere  variae  opiniones,  quas 

enumerare 


*  Vide  Baillie's  <c  Morbid  Anatomy." 

enumerare  nec  necesse  habeo  nec  sane  cordi 
est,  utpote  dissertationem  supra  limites  soli- 
tos  protrahens,  et  nullae  praclicie  usui  inser- 
viens.  Diversae  magnitudinis,  pliis  minusve 
numerosa,  acervatim  jacentia,  a  seminis  sina- 
pi  ad  fabae  molem  usque,  inveniuntur  ;  atta- 
men  non  raro  minutissima  sunt,  ita  ut  oculi 
aciem  omnino  eludant. 

xx.  Tnbercula  haec  ad  inflammationem,  et 
ejus  sequelam,  suppurationem,  quocunque  mo- 
do  pervenientia,  Phthiseos  pulmonalis  causa 
proxima,  plurimis  saltem  in  exemplis,  mihi  ap- 
parent.  Opinatur  illustrissimus  Cullenus  *, 
(a  quo  dissentire  ea  diffidentia-verecundiaque 
tironem  maxime  decentibus,  ausus  sum), 
statum  pulmonum  ulceratum,  febre  hectica 
concomitatum,  proximam  esse  causam  mor- 
bi  ;  et  inter  occasionales  tubercula  ponit, 
quarum  quatuor  praeterea  ab  eo  enumeran- 
tur ;   Haemoptysis  nempe,  Pneumonia,  Ca- 

tarrhus, 


*  "  First  Lines,"  §  863. 

tarrhus,  ct  Asthma.  Forsan  autem  hae  causac, 
tuberculorum  inflammationem  ciendo,  mor- 
bum  solummodo  excitare  videntur,  et  Phthi- 
sis  nequaquam  his  superveniet,  nisi  in  eis 
quorum  pulmones  tuberculis  jampridem  af- 
fedli  fuerunt,  quae  sola,  me  judice,  morbo 
proclivitatein  dant ;  et  causae  praedisponentes 
variae,  au&oribus  depidtae,  quales  sunt  cervix 
longa,  thorax  angustus,  venae  largae  et  cceru- 
leae,  cutis  nitida,  fibrae  musculosae  conformatio 
tenera,  ingenii  acumen,  sensibilitas  magna, 
labes  haereditaria,  &c.  indices,  ut  opinor,  tu- 
berculosi  pulmonum  status  duntaxat  eva- 
dunt. 

xxi.  Tubercula  pulmonaria  semel  formata, 
inflammationi  praecipue  obnoxia  sunt,  et  ne- 
cessario  suppurationi  :  itaque  facile  percipi- 
endum  est,  affectionem  inflammatoriam  hae- 
moptysin,  pneumoniam  et  catarrhum  semper 
coinitantem,  nisi  propriis  strenuisque  reme- 
diis  efficaciter  removetur,  illam  suppura- 
tionem  inducere  summe  valere.    Sed  non  ae- 

que 

que  apparet  quomodo  causa  altera,  Culleno 
tradita,  asthma  nempe,  hanc  inflammationem 
inducendo  agit,  nisi  ex  irritatione,  qua?  hoc 
in  morbo  pulmonum  systemati  datur,  pendere 
putamus  j  et  qua  inflammatoriam  affedtionem 
ibi  levem  creante,  tubercula  ad  inflammatio- 
nem  substantia  pulmonum  ipsa.  forsan  procli- 
viora,  maxime  afficiuntur,  pulmonibus  vel  cor- 
pore  universo  hanc  afFedtionem  nequaquam 
participantibus. 

xxir.  Acrimonia  Exanthematica  a  Cul- 
leno  altera  Phthiseos  causa  habetur,  cujus 
modum  operandi  in  morbo  excitando,  his  in 
verbis  explicat :  "  It  is  probable,  that  all  the 
"  exanthemata  may  occasion  a  Phthisis,by  af- 
"  fording  a  matter  which  in  the  first  place 
"  produces  tubercles  Nunc  equidem  mihi 
maxime  constat,  ejus  operationem  facilius  et 
redlius  explicari  posse,  tubercula  jam  formata 
in  pulmonibus  existere  supponendo  (cui  sup- 

C  positioni 


*  "  First  Lines,"  §  880. 

positioni  dissedtiones  morbidie  au&oritatem 
plenam  afferunt),  et  haec  ad  inflammationem 
et  suppurationem  provenire,  pulmonibus  af- 
fectionem  inflammatoriam  participantibus, 
morbos  exanthematicos  constanter  comitan- 
tem,  quae,  in  rubeola  praecipue,  pulmones  fere 
semper  invadit ;  et  igitur  est,  ut  morbus  ille, 
saepius  quam  alia  exanthemata,  Phthisi  Pul- 
monali  originem  praebet. 

xxiii.  Explicatio  haec  rationis  qua  connec- 
tuntur  Exanthemata  et  Phthisis  Pulmonalis, 
dum  simplex  est,  et  ut  intelligatur  nequa- 
quam  necesse  habemus  ingenium  torquere 
(longe  aliter  ab  ea.  Culleno  adhibita),  eo- 
dem  tempore  exponit  quare  in  paucis  tam  ex- 
emplis  hanc  illis  supervenire  videmus  ;  quod 
si  acrimonia  exanthematica  materiam  ullam 
praebuerit,  per  se  tubercula  producentem, 
Phthisis  post  singulas  variolae  vel  rubeolae  ag- 
gressiones  continue  expectanda  est. 


xxiv.  Species 

xxiv.  Species  altera  acrimonias,  syphiliti- 
Cce  nempe,  ivfpote  vi  tubercula  producendi 
maxime  pollens,  ab  illo  ingeniosissimo  auc- 
tore  tradita  est,  de  qua  observat  *,  nequa- 
quam  morbum  inducere  queat  nisi  in  praedis- 
positis ;  vel,  caeteris  verbis,  ut  mihi  constat, 
in  eis,  quorum  pulmones  tuberculis  compluri- 
bus  obsessi  sunt,  quae  ad  inflammationem  for- 
tasse  perveniant,  irritatione  corpori  universo 
syphilide  data ;  sed  potiiis,  verisimile  mihi 
est,  irritationem  quae  hoc  in  morbo  tuber- 
culorum  inflammationi  inservit,  ex  hydrargy- 
ri  quantitate  pendere,  quae  nunc  ad  syphilida 
cradicandum  larga  manu  administratur. 

xxv.  Materia  extranea  in  pulmones  ac- 
cepta,  cui  obnoxii  sunt  quidem  artifices,  ut 
lanarii,  lapicidae,  molarii  similesque,  altera  est 
causa  Phthiseos  Pulmonalis,  uti  testanturMoR- 
gagni,  Rammazini  et  alii  :  sed  morbo  prse- 
dispositionem  solummodo  dare  videtur,  et  ad 
eum  producendum,  causarum  aliarum  auxi- 
lium  idcirco  requirit ;  pulvis  etenim  cui  ob- 

jiciuntur 


*  -  First  Lines,"  §  881. 

jiciuntur  pulmones  horum,  tuberculorum  fun- 
damentafacilejaceat,quorum  infiammationcin, 
qurevis  causarum  excitantium  jam  memorata- 
rum,  concitare  satis  valeat. 

xxvi.  Medici  quidam  a  contagio  vagare 
morbum  asstimant.  "  Contagium  etiam  hunc 
"  morbum  propigat  (inquit  Morton)  :  Hic 
"  enim  effe&us,  uti  frequenti  experientia.  ob- 
"  servavi,  lecti  socios  miasmate  quodam,  sic- 
"  ut  febris  maligna,  inquinat  *."  Sed  alio- 
rum  experientia,  his  saltem  in  regionibus,  ejus 
observationes  nequaquam  confirmat,  et  medi- 
ci  hodierni  a  numero  Phthiseos  causarum  con- 
tagium  juste  rejeceruntf. 

xxvii.  De 


*  Phthisiol.  L.  iii.  cap.  7. 

•f-  De  hac  re,  nunc  equidem  dubitare  cogor  ;  quo- 
niam  exempla  quaedam  notabilia  mihi  retulit  clar. 
Professor  Duncan,  in  quibus  certissime  videtur,  mor- 
bum  a  Phthisicis  in  le&i  socios,  sanos,  nec  ullo  in  mo- 
do  ad  eum  proclives,  communicatum  fuisse ;  ita  ut 
contagione,  ex  halitu  vel  contaftu,  sola,  his  morbus 
accedere  potuerit. 

xxvii.  De  Febris  He&icae  causa  proxima, 
medicis  omnibus  qui  de  Phthisi  aliquid  lite- 
ris  mandarunt,  contenditur,  atque  adhuc  sub 
judice  lis  est.  Tales  sunt  de  ea  conjectu- 
ras,  theoriaeque,  et  tantum  inter  se  discrepantes, 
ut  quo  ad  veritatem  inveniendam  confugien- 
dum  est,  omnino  ignoramus  :  sufficiat  meam 
opinionem  adducere,  dum  praelectionum  exi- 
miarum  Gregorii  Professoris  auditor  essem, 
formatam.  Hecticam  ex  puris  in  corpore 
praesentia  pendere,  mihi  certissime  videtur  ; 
sed  quod  attinet  ad  modum  operandi  hujus  in 
eam  producendam,  nihil  pro  certo  habemus, 
et  semper  inter  arcana  latere  vereor  ;  eodem 
tempore,  verisimile  est  hanc  febris  speciem 
absque  suppurationis  connedione  haud  raro 
evadere,  ct  nequaquam  sequelam  necessariam 
esse  existentiae  in  corpore  vel  absorptionis  pu- 
ris,  vel  aerati  vel  non  *f 

xxviii.  Pro- 


*  Nuper  invaluit  opinio,  absorptionem  acidi  pecu- 
liaris,  conjunctione  puris  oxygenio  generati,  febri 

heclica; 

xxviii.  Provecto  in  suo  stadio,  febre  hec- 
tica  purisque  exscreatione,  omnibus  ab  aliis 
morbis  Phthisis  facilis  dijudicatu  est.  Sed 
maximi  est  momenti  ut  eadem  incipiens  a 
catarrho  accurate  dignoscatur,  et  hoc  suis  dif- 
ficultatibus  non  carere,  plurima  tcstantur 
exempla  tristissima.    Tussicula  morbum  in- 

cipientem 


hedlicre  originem  prasbere.    Haec  (ni  fallor)  Doc- 
tore  Drake  primo  proposita  fuit,  ad  modum  aclio- 
nis  explicandum  digitalis  amuti  in  stadio  provec- 
to  Phthiseos  sanando,  ut  ille  adhibet. — En  verba: 
"  W  hen  pus  is  exposed  to  atmospheric  air,  it  ra- 
"  pidly  attracts  oxygen  ;  an  acid  of  a  peculiar  kind 
"  is  generated,  and  hedlic  fever,  the  effedt  of  the  ab- 
t*  sorption  of  aerated  matter,  is  produced.  Now, 
"  as  an  ulcer  of  the  lungs  is  perpetually  expofed  to 
"  a  stream  of  air,  and  of  course  an'ichorous  poison 
"  continually  forming  by  the  union  of  oxygen  with 
"  secreted  matter,   an  important  curative  procefs 
"  woulcl  seem  to  arise,  from  promoting  absorption 
"  so  rapidly  from  the  surface  of  the  diseased  parts, 
"  that  the  pus  shall  be  taken  up  as  soon  as  secreted, 
"  and  consequently  its  combination  with  oxygen 
"  prevented."     Vid.  "  Medical  Contributions,*' 
Page  480. 

cipientem  comitans,  arida  et  levis,  per  mul- 
tos  menses  Eegrotanti  parum  molestiae  cre- 
at :  aclest  dyspncea  et  peclus  gravatum 
est,  decubitusque  in  latus  alterutrum  diffi- 
cilis ;  corporis  vigor  gradatim  imminuitur,  et 
tussis  remediis  catarrhalibus  usitatis  nequa- 
quam  cedit.  In  catarrho  autem  contra,  tus- 
sis  acrior  evadit,  et  a  principio  muci  exscrea- 
tione  libera  comitatur  ;  dyspncea  nequaquam 
urget ;  adest  fere  semper  coryza,  et  haud  rar6 
quoque  pyrexia. 

xxix.  Signa  vero  diagnostica  Phthisin  in- 
ter  et  catarrhum,  ex  materia  exscreata  nunc 
qiiceruntur ;  si  mucosa  sit,  hunc  adesse,  si  pu- 
rulenta,  illam,  concluditur.  Materies  exputa 
in  aquam  marinam  affusa,  si  fundum  peteret 
(uti  ab  Hippocrate  accipimus)  purulenta  est ; 
si  nataret,  mucosa ;  sed  criterion  hoc  nequa- 
quam  erroris  expers  est ;  patet  etenim,  u- 
trumque  aere  suffiatum,  in  aquae  superficiem 
natarc.    Nec  magis  confidendum  est  colori ; 

vel 

Vel  odori  foetido  *,  qui  ab  pure  evolvitur  igni 
injeclo ;  quia  mucus  aeque  ac  pus,  frequenter 
opacus  evadit,  et  odorem  fcetidum,  igni  expo- 
situs  quoque  emittit. 

xxx.  Experimentis  a  Carolo  Darwin  in- 
genioso  institutis,  discimus,  pus  et  mucum 
acido  sulphurico  solubiles  esse,  at  posterior 
multd  facilius  solvitur  :  aqua  vero  solutioni 
addita,  separatur  hic  et  in  superficiem  inna- 
tat,  vel  in  flocculis  suspenditur  ;  illud,  con- 
tra,  si  solutioni  aqua  adjecta  fuerit,  ad  imum 
praeceps  fertur,  vel  per  eum  diffusum,  liquo- 
rem  turbidum  reddit.  Prasterea,  ab  eodem 
noscimus,  alcali  causticum  pus  aeque  ac  mu- 
cum  solvere  ;  pus  autem,  aqua  solutionibus 
addita,  praecipitari ;  mucum  nullam  mutatio- 
nem  subire. 

xxxi.  Haec 


*  Sic  Celsus  :  "  Quicquid  eXscreatum  est,  si  in 
"  ignem  impositum  est,  mali  odoris  est :  itaque  qui 
"  de  morbo  dubitant,  hac  nota  utuntur." — Lib.  iii. 
c.  xxii. 

xxxi.  Haec  aliaque  hujusmodi  experimen- 
ta,  quanquam  ingeniosa,  nequaquam  fallaciae 
expertia,  nec  absque  aliis  signis  diagnosticis 
confidenda  sunt. 

xxxn.  Phthisin  Pulmonalem  etiam  ab  ipso 
ortu,  periculi  refertam  esse,  medici  juste  ju- 
dicant ;  quo  diutius  perstiterit,  eo  infaustior 
est  prognosis :  medicus  verd  summa  pruden- 
tia  et  circumspe&ione  semper  augurare  de- 
bet ;  etenim  in  conditionibus,  de  quibus  vix 
sperare  licet,  aegrotus  repente  et  sine  causa 
evidente  in  melius  vertitur,  et  vita  diu  pro- 
trahitur,  nonnunquam  integra  cum  valetu- 
dine. 

xxxiii.  In  matutino  morbi  stadio,  si  signa 
omnia  adhuc  lenia  sint,  si  vires  non  imminu- 
tae,  de  aegri  salute  sperandum  est,  remediis 
idoneis  tempestive  adhibitis.  E  contrario, 
ubi  sputum  copiosum  et  pus  referens  super- 
veniat ;  ubi  vires  multum  infractae  sint,  fe- 
bre  hectica  incumbente  ;  ubi  sudores  matu- 

D  tini 

tini  vel  diarrhoea  molestent ;  tunc  ventum  ad 
extremum  est  *,  et 

—  "  Mors  atris  circumvolat  alis." 

xxxiv.  Mania  Phthisicis  superveniente, 
uti  a  Culleno  accipimus,  signa  jnterdum  ad 
tempus  sublata  sunt,  nonnunquam  etiam  om- 
nind  summota  ;  eadem  secedente  vero,  ma- 
jori  vi  rediunt,  et  interimunt.  Observat  pre- 
terea  ille  sagax,  in  foeminis  phthisicis  dum 
uterum  gerunt,  signa  saepe  mitigata  esse  \  post 
partum  vero,  iterum  acrius  aggressura. 

xxxv.  Varia  medendi  consilia  adhuc  pro- 
posita  quum  morbus  jam  adoleverit,  inania 

fere 


*  Ita  Hippocrates  ; — "  Tabes  cum  fiant,  neces- 
"  sitatem  habent,  ut  interimant." 

"  De  Morbis,"  Lib.  I. 

Cullenus  quoque ;  "  From  a  certain  degree  of 
"  emaciation,  debility,  profuse  sweating,  and  diar- 
"  rhcea,  no  person  recovers." 

"  First  Lines,"  §  898. 


DE  PHTHISI  PULMONALI.  27 


fere  semper  evadunt ;  si  aeger  stadio  in  pro- 
vectiore,  feliciorem  sortem  subeat,  fatendum 
et  dolendum  est,  magis  casui  quam  medici 
praiscriptionibus  tribuendum  esse :  morbus 
vero  adhuc  recens,  plurimis  in  exemplis  pro- 
culdubio  medelam  admittit,  et  summo  cum 
beneficio  adest  medicus  sagax. 

xxxvi.  Supra  (§  xix.  et  seq.)  Phthisin 
ex  tuberculorum  in  pulmonibus  existentia, 
iisque  in  suppurationem  provenientibus,  maxi- 
me  pendere,  ostendere  conatus  sum :  ad  cu- 
rationem  deinde,  causis  morbi  excitantibus 
primo  remotis,  duo  consilia  in  conspec- 
tum  veniunt,  et  menti  quasi  sponte  se  obji- 
ciunt. 

imd,  Quoniam  haud  nobis  sunt  medicamen- 
ta,  ad  tubercula  jam  formata  tollenda  accom- 
modata,  illa,  qua^  quo  minus  ad  inflamma- 
tionem  rapiantur,  prohibent,  adhibenda  sunt. 

ido,  Cum 

ido,  Cum  in  periculo  summo  aeger  versetur, 
et  spes  fere  nulla  supersit,  mitiganda  sunt  sig- 
na  maxime  urgentia. 

xxxvii.  Ad  primum  consilium  attingen- 
dum,  diaeta  moderata  observanda  est.  Nullo 
fere  in  morbo,  ea  pars  curationis  quae  ad  diae- 
tam  spectat,  attentionem  medici  magis  vindi- 
cat :  nec  libera  nec  parca  foret :  cibus  ex 
la&e  et  seminibus  farinaceis,  medium  tenen- 
tibus  locum,  phthisicis  maxime  convenit.  Lac 
asinarium,  digestu  aptissimum,  utpote  plus 
parte  saccharina,  minus  autem  casearia  et  bu- 
tyracea  abundans,  omnibus  aliis  hoc  in  mor- 
bo  antitulerunt/  medici :  nulla  antiphthisica  vi 
praeditum  est  ;  aliis  vero  prascellere  videtur, 
quia  miniis  stimulat,  et  aegri  ventriculum  ne- 
quaquam  onerat :  sed  non  utendum  est,  ut 
nunc  fere  fit,  qua  medicamentum  ;  potius  ve- 
ro,  qua  pars  alimenti  praecipua  *• 

xxxvin.  Si 

*  "  Si  quis  multum  laftis  potat,  nullo  alio  eget  ali- 
(t  mento  ;  in  morbo  enim  bonum  medicamentum  est 
(t  lac,  ejusdem  et  alimentum  efficitur." 

ARETiEUs,  lib.  vii.  cap.  8, 

xxxviii.  Si  diathesis  inflammatoria  adsit, 
regimen  antiphlogisticum,  frigore  excepto, 
seduld  observandum  est ;  et  imprimis,  si  ur- 
geant  quoque  magna  spirandi  difficultas,  et 
ad  praecordiam  oppressio,  sanguinis  detra&io, 
modica  admodum,  et  intervallis  debitis  re- 
petita,  omnino  necessaria  est :  equidem  e- 
tiamsi  absit  plethora,  venaesectiones  parvae 
celebrandae  sunt,  pro  aegri  viribus,  aetate, 
sexu,  et  consuetudine  sanguinem  amittendi, 
morbi  quoque  causa  excitante  :  nec,  si  ad 
haec  attentionem  habemus,  intermittantur, 
donec  pedloris  dolores,  tussisque,  saltem  im- 
minuuntur.  Sin  materies  exscreata  prorsus 
purulenta  sit,  vel  si  corpus  macescat,  vel 
hedica  stipetur,  a  generali  sanguinis  detrac- 
tione  nil  boni  expedlandum  est,  potius  vero 
exitus  fatalis  festinatio  timenda. 

xxxix.  Tunc  ad  remedia  ejusdem  generis 
topica,  confugere  oportet,  quae  in  morbis  pec- 
toris  levandis  multum  prosunt  ;  vesicatoria, 
scilicet,  setacea  et  fonticuli :  ad  haec  quam  pro- 

ximc 


5g       DE  PHTHISI  PULMONALI. 

xime  parti  affeta  applicata,  venaesedYione  nil 
valente,  vel  aegri  debilitate  interdicente, 
medici  se  recipere  solent,  et  haud  sine  bene- 
ficio  :  horum  autem,  vesicatoria  repetita  mul- 
to  efficaciora  evadunt.  His  ad  dolorem  aufe- 
rendam  deficientibus,  cucurbitulae  cruentae 
applicatio  fortasse  admodum  prosit. 

xl.  Si  adsint  diatheseos  phlogisticae  signa, 
et,  quod  fere  semper  fit  in  morbi  principio,  si 
alvus  adstridta  fuerit,  cathartica  mitiora  ad- 
hibenda  sunt ;  sed  maxima  cautela  usurpan- 
da  ;  quoniam  per  totum  morbum,  insignis  est 
proclivitas  ad  diarrhceam. 

xli.  Sanguinis  congestio  a  pulmonibus  a- 
vertenda  est,  determinationem  ad  superficiem 
promovendo,  exhalationemque  cuticularem 
augendo  ;  et  hac  ratione,  ad  remedia  diapho- 
retica  decurrere  liceat,  si  debilitas  nil  ob- 
stet ;  sed  administranda  sunt  plerumque  caute 
et  parca  manu :  idem  ad  consilium  melius 
fortasse  respondendum,  exercitatio  lenis  sub 

Jove, 

Jove,  et  caloris  gradus  idoneus,  magis  prosunt, 
cum  quod  ad  vestimenta,  tum  medium  quo 
aegrotans  circumdatur,  attinet.  Ex  hoc  pen- 
det  consuetudo  phthisicorum  praevalens,  ad 
regiones  australes  migrandi,  vel  his  in  regio- 
nibus,  temperiei  aequali  artificiosae  se  cohi- 
bendi. 

xlii.  Frigus  semper  evitandus  est,  praeci- 
pue  si  humore  conjungatur,  cujus  et  caloris 
vicissitudines  subitae,  nostris  in  insulis,  indu- 
sio  laneo  proxime  cuti  continue  applicato, 
praecavendas  sunt ;  quo  nihil  sanguinem  ad 
superficiem  melius  divertere  conducit  ;  dum 
lintea  contrarium  effedtum  potius  habqre  vi- 
detur  ;  haec  enim,  sudore  madefacla,  frigoris 
sensationem  excitans,  exhalationem  per  cu- 
tem  ulterius  prohibet. 

xliii.  Medici  una.  voce,  Phthisicis  exerci- 
tationem  maxime  prodire  consentiunt ;  verum 
de  genere  ejus  huic  morbo  aptissimo  non  con- 
venit.  Equitatio  forsan,  sub  morbi  initio,  in- 

ter 

tcr  optimas  aestimari  debet,  si  velocitas  pulsus 
non  inde  augeatur,  et  si  debilitas  nil  im- 
pediat :  Sed  non  verbis  confidendum  est  clar. 
Sydenhamii*  medicis  bene  notis,  hoc  de 
gestationis  modo  in  Phthisi,  loquentis  ;  expe- 
rientia  etenim  nequaquam  comprobat.  Uti- 
litas  Phthisicis  ex  equitatione  oriens,  aeque 
ac  aliis  ex  omnibus  gestationibus,  ad  deter- 
minationem  superficiem  versus,  augendam, 
plane  tribuenda  est. 

xliv.  Exercitatio,  quam  Doctor  Carmi- 
chael  Smyth,  vir  clarus,  laudibus  meritis 
onerat,  ea  nempe  quae  ex  sede  pensili  oritur, 
me  judice,  equitationem  etiam  prsestat ;  mul- 

to 


*  "  Hoc  tamen  san&e  assero,  quod,  neque  mercu- 
"  rius  in  lue  venerea,  neque  cortex  Peruvianus  in  in- 
"  termittentibus,  efficaciores  extent,  quam  in  Phthifi 
'*  curanda  exercitium  jam  laudatum ;  modo  aeger  curet, 
"  ut  linteamina  probe  fuerint  arefa&a,  atque  etiam 
"  ut  satis  longa  itinera  emetiatur." 

Sydenham,  Opera  Universa, 

td  melius  enim  debilibus  convenit  et  minus 
defatigationem  excitat. 

xlv.  Exercitationi  iter  faciendi,  et  tempes- 
tati  aestivae,  qua  Phthisici,  Bristol,  Tunbridge, 
aliaque  ejusmodi  loca,  se  recipiunt,  aeque  ac 
societati,  qua  ibi  fruuntur,  tribuendi  sunt  boni 
effectus,  qui  talibus  ab  excursionibus  oriri  vi- 
deantur,  potius  quam  aquae,  cujus  tantas 
quantitates  haurire  credulitas  ducit. 

xlvi.  Excursiones  hae  fere  semper  aegris 
prosunt,  si  ineunte  morbo,  dum  robur  adhuc 
imminutum  restat,  inceptae  fuerint ;  sed  ma- 
joribus  in  casibus,  nequaquam  etiam  in  men- 
tem  veniunt,  donec  vires  adeo  infradae  sunt, 
ut  vix  artus  movendi  potestas  sit  aegro,  quan- 
do,  vice  requiem  quantum  fieri  potest,  pul- 
monum  parvis  reliquiis  dandi,  miser  ad  Bris- 
tol,  vel  ejusmodi  locum  rapitur,  quo,  si  vivus 
appropinquat,  advenit,  mox  faucibus  Orci  re- 
cipiendus. 


E 


XLVII.  Quo- 


34       DE  PHTHISI  PULMONALI. 

xlvii.  Quoniam  digitalis  purpurea  arteria- 
rum  pulsus  cohibere,  et  debiliores  reddere, 
insigniter  valeat,  nequaquam  mirum  videtur, 
medicos  ad  ejus  administrationem  in  Phthisi 
tuberculosa  incipiente  confugere,  utpote  vi 
tuberculorum    inflammationem  cohibendi, 
maxime  pollens,  idedque  suppurationem  im- 
pediendi.    De  ejus  utilitate  autem,  hoc  in 
morbo,  adhuc  strenue  contenditur :  plurimi 
medici  peritissimi,  laudibus  summis  onerant ; 
aliique,  contra,  ejus  usum  in  Phthisi  non  ni- 
mis  vituperari  posse  putant :  sed  in  hoc  mor- 
bo  lethali,  contra  quem  non  nobis  sunt  ulla 
remedia,  quibus  confidere  possumus,  medici 
est  omnia  tentare,  et  nil  intactum  pati,  quod 
ad  eum  depellendum,  minima  etiam  ex  par- 
te  contribuere  potest.    Sin  incipienti  stadio 
solo  digitalem  administremus,  mihi  verisimile 
videtur,  remedium  esse,  quod  non  solummo- 
do,  ad   morbum  depellendum,   minore  ex 
parte  contribuere  potest,  sed  etiam  in  quo, 
maximam  fiduciam  haud  immeritd  ponere- 
mus.v  Ab  ejus  usitatione  autem  in  ultimis 

stadiis, 


DE  PHTHISI  PULMONAIL.  35 


stadiis,  me  judice,  nil  boni  expectandum  est ; 
e  contrario,  debilitas  sub  ea  maxime  augetur, 
et  sgrotus  ad  mortem  intempestivum  citatim 
rapitur. 

xlviii.  Tussis,  non  tantum  aegrum  perpe- 
tue  vexans,  ut  ne  minimo  somno  frui  potest, 
sed  concussionibus  reiteratis  quas  pulmoni- 
bus  dat,  inflammationem  tuberculorum  acce- 
lerans,  et  ad  suppurationem  praecipitans,  quam 
maxime  sublevanda  est.  Si  lenior  sit,  trochis- 
ci  communes,  vel  mucilagines  sub  variis  for- 
mis,  summe  conveniunt ;  opium  vero  cautis- 
sime  usurpandum  est,  nisi  in  stadio  provec- 
tiore,  quando  tubercula  jamjam  ad  suppura- 
tionem  provenirint.  Ad  tussem  levandam,  si 
his  non  cedat,  emetica  lenia,  intervallis  re- 
petita,  admodum  conducunt,  ordinata  pro  ae- 
gri  viribus,  symptomatumque  violentia  :  qui- 
bus  administratis,  duplex  commodum  praestari 
videtur  ;  rejiciendi  scil.  ex  ventriculo  pitui- 
tam  viscidam  ibi  accumulatam,  et  quoque  pul- 
monibus  vomitione  compressis,evacuandi  quic- 

quid 

quid  muci  vel  puris,  vesiculae  aeriferae,  et  ra- 
mificationes  arteriae  asperae  contineant. 

xlix.  Vomitioni,  vel  potius  nisui  violento 
et  fere  perpetuo  vomendi,  magis  quam  agita- 
tioni  maritimae,  me  judice,  ascribendum  est 
beneficium  a  navigatione  Phthisicis  ortum  : 
motus  enim  navis,  admodum  lenis  et  constans, 
parum  valeat  sanguinem  ad  superficiem  mi- 
nore  etiam  in  gradu  determinare,  ex  quo  be- 
neficium  ab  aliis  exercitationibus  oriens,  pen- 
dere  videtur  :  dum  contra,  omnibus  medicis 
bene  notum  est,  ad  tale  consilium  proficien- 
dum,  nil  magis  valere  quam  remediorum  usum 
quae  vomitionem  excitant. 

l,  Quod  ad  hydrargyri  usum  in  Phthisi 
pulmonali  attinet,  quem  antiquitus  Van  Hel- 
mont  *  praecepit,  et  medici  quidam  hodierni 
(inter  quos  celeber  et  ingeniosus  Dr  Rush  de 

Philadelphia 


*  Humid.  Radical.  p.  575. \ 

Philadelphia  maxime  conspicuus)  multis  ac- 
cumulant  laudibus,  nil  pro  certo  habemus : 
mihi  verd,  si  non  periculosum,  dubium  sal- 
tem  remedium  videtur,  a  quo  utpote  stimu- 
lo  potentiore,  omnino  abstinendum  est.  Si 
morbo  adhuc  immaturo,  usurpetur,  irritatio 
tuberculis  data,  inflammationem  ciens,  maxi- 
me  timenda  est :  et  in  stadiis  provedtioribus, 
si  febris  hectica  ex  puris  absorptione  pendeat, 
ut   quidam  nominis  magni  volunt,  nequa- 
quam  adhibere  oportet  remedium,  vi  absorp- 
tionem  augendi  notissima  summe  pollens.  Dr 
Rush  duodecim  exempla  Phthiseos,  quorum 
unum  in  stadio  ultimo  versatur,  sanata  pro- 
tulit,  in  quibus  hoc  solum  remedium  usque 
ad  salivationem  ciendum,  exhibuit : — pauca 
admodum  haec,  ex  his  quag  exitum  fatalem 
patiuntur  !    Nullum,  etiam  inanissimum  ex 
remediis  empiricis  omnibus  et  variis,  ad  mor- 
bum  hunc  allevandum  propositis,  quod  non 
medicorum  attentioni  pluribus  exemplis  faus- 
tis  fuffultum,  introducitur. 


li.  His 

li.  His  de  indicatione  curativa,  morbo  in- 
choante,  prsefatis,  facile  patebit  mihi  minime 
placere  rationem  tonicam  Do&ore  Fother- 
gill*  multis  laudibus  oneratam  ;  quoniam 
tonicis,  actione  in  corpus  humanum,  vim  cir- 
culationis  stimulandi,  potius  quam  cohibendi 
potestas  sit.  In  exemplis  hujus  morbi  non- 
nullis,  tonicis  a  nostro  claro  Professore  Ho- 
mio  f  administratis,  maxime  noxia  evasere, 
accessiones  febriles  potius  exasperantia,  quam 
ut  Fothergill  habet,  reprimentia. 

lii.  De  usu  corticis  cinchonae  hoc  in  mor- 
bo,  sufficiat  verba  sequentia  Doct.oris  Reid 
citare  :  "  Though  this  medicine  has  been 
"  exhibited  in  every  stage  of  the  disease,  in 
"  every  form  and  quantity,  there  never  was 
"  an  instance  of  a  consumption  of  the  lungs 
"  being  cured  by  it ;  on  the  contrary,  I  be- 
"  lieve  experience  will  justify  me  in  assert- 

"  ing, 


*  Med.  Obs.  et  Inq.  vol.  v. 
f  In  Narrat.  Clin. 

"  ing,  that  in  every  cafe  where  it  has  been 
"  given,  the  symptoms  have  been  aggravated, 
"  and  the  patient  precipitated  into  the  last 
"  stage  of  the  disorder*."  Exempla  duo 
ejus  administrationis  morbo  ineunte,  quae  mi- 
himet  ipsi  videre  contigit,  maxime  nocere  hoc 
in  stadio  convincunt ;  sed  cum  exscreatio  pu- 
rulenta,  cum  heclica,  marcor  et  debilitas  ad- 
sint,  cortex  ille  ad  vires  segri  suffulciendas 
maxima  cum  fruclu,  ut  mihi  constat,  admini- 
strari  potest. 

liii.  Altera  indicatio  curativa,  supra 
(§  xxxvi.)  memorata,  videlicet,  signorum  ur- 
gentium  mitigatio,  paucis  absolvi  queat. 
Cum  febris  he&icae  accessiones  grassentur, 
remedia  ejus  diversis  stadiis  propria  usurpan- 
da  sunt  ;  in  accessu  frigido,  diluentia  tepida 
ad  eum  corrigendum,  et  vesicae  aqua  calida 
plenae  ventriculo,  vel  lateres  ferventes  pedibus 
applicati,  maximae  usui  evadunt.    Si  accessio 

calida 

*  "  Essay  on  Phthisis  Pulm."  p.  108. 

calida  dilucida  sit,  haustus  effervescente6,  con- 
fe&io  quae  Anglice  ice  cream  dicltur,  et  af- 
fusio  tepida  vel  lavatio  frigida,  utiles  quoque 
inveniantur. 

Liv.  In  febre  quoque,  acida  vegetabilia  vel 
mineralia,  utilissima  evadunt,  quae  ad  sudo- 
res  nocturnos  coercendos  summe  conveniunt, 
et  quoque  diarrhceam  colliquantem  cohiben- 
dam.  Sed  rectius  forsan  haec  sistenda  est 
opio,  aromaticis  et  astringentibus  conjunclis ; 
ea  vero  quae  modice  astringunt,  sola  utenda 
sunt ;  etenim  alvi  status  in  toto  morbi  decur- 
su  adeo  peculiaris  est,  ut  constipatio  obstina- 
ta  remediis  communibus  vix  cedens,  astrin- 
gentium  exhibitione  incauta  induceretur. 

lv.  Ad  tussem  levandam  ultimis  in  stadiis, 
mucilaginosis  nil  valentibus,  ad  opium  confu- 
giendum  est,  quod  somnum  exoptatUm  et  fe- 
re  ignotum  conciliat,  et  moribundo  levamen 
generale,  quamvis  exiguum,  afferat. 

F  I  N  I  S. 


